Clevelandi emberrablás: Ariel Castro az apja a fogságban született gyereknek
A DNS-vizsgálat bebizonyította, hogy Ariel Castro az apja annak a kislánynak, akit az egyik általa fogságban tartott nõ hozott világra Clevelandben - közölte pénteken az ohiói fõügyész.
Castro feljegyzéseibõl fény derülhet a bûntett indítékára
Feljegyzéseket készített tetteirõl Ariel Castro, aki clevelandi házában éveken át három nõt és egy kislányt tartott rabságban; az írások tartalma a nyomozók reményei szerint rávilágíthat az Amerika-szerte megdöbbenést keltett bûncselekmény indítékaira - közölte pénteken rendõrségi forrásokra hivatkozva a CNN.
A négyrendbeli emberrablás, a háromrendbeli nemi erõszak, valamint a feltételezett ötrendbeli magzatgyilkosság motivációjáról eddig még sem a vádlott, sem az ügyvédjei, sem pedig a rendõrség nem nyilatkozott nyilvánosan.
A nyomozók mintegy 200 tárgyat - köztük Ariel Castrónak tulajdonított feljegyzéseket - vittek magukkal abból a házból, amelyben a vádlott mintegy egy évtizeden át rabként tartotta Amanda Berryt, Georgina DeJesust és Michelle Knightot.
A CNN szerint a vádlott, aki a bíróságon nem nyilatkozott arról, hogy bûnösnek vagy ártatlannak vallja-e magát, a nyomozóknak beismerte néhány tettét, de az nem került nyilvánosságra, hogy pontosan mit is vallott be.
A hírtelevíziónak egy a neve elhallgatásával nyilatkozó nyomozó azt állította, hogy Castro hosszadalmas, naplószerû feljegyzései specifikus részleteket tartalmaznak a tetteivel - vagyis a három nõ elrablásával és sorozatos megerõszakolásával - valamint az azok mögött álló okokkal kapcsolatban. A vádlott tetteinek igazolásaként arra hivatkozott, hogy a múltban õt is bántalmazták a családtagjai. A feljegyzésekben felmerült az öngyilkosság gondolata is.
A hatóságok azt is igyekeznek kideríteni, hogy mások is részt vettek-e a bûncselekmények elkövetésében. A vádlott két fivérét a rendõrség szabadon engedte, mert nem talált rájuk nézve terhelõ adatokat.
Pénteken egyébként hivatalosan is bebizonyosodott, ami addig csak gyanú volt: Castro az apja annak a kislánynak, akit az általa fogságban tartott Amada Berry hozott világra.
"A törvényszéki szakértõk éjjel-nappal dolgoztak és megerõsítették: Castro az apja annak a kislánynak, akit az emberrablás egyik áldozata szült meg a fogságban" - jelentette ki Mike DeWine fõügyész. (Egy DNS-vizsgálat átlagos átfutási ideje 20 nap).
DeWine elmondta, hogy Castro DNS-e nem egyezett meg egyetlen más, Ohio területén elkövetett bûncselekménnyel kapcsolatban vizsgált mintával sem, de a Szövetségi Nyomozó Iroda (FBI) még folytatja az ellenõrzést országos adatbázisában.
"A gyerekrabló kínzókamrát és magánbörtönt üzemeltett a város szívében. Meghaladja a józan ész határait az a borzalmas kegyetlenség és kínzás, amelyeket az áldozatoknak egy évtizeden át kellett elviselniük" - idézte az üggyel kapcsolatban pénteken Timothy McGinthyt, a Clevelandet is magában foglaló Cuyahoga megye ügyészét a CNN.
A megyei ügyész csütörtökön bejelentette, hogy az általa elõidézett vetélések miatt minõsített emberöléssel is meg akarják vádolni Castrót, ami halálbüntetést vonhat maga után. A rendõrségi jelentés szerint a vádlott Michelle Knightnál éheztetéssel és ütlegeléssel legalább öt alkalommal idézett elõ szándékosan vetélést.
Castro ellen eddig csak emberrablás és nemi erõszak miatt emeltek vádat.
Ariel Castro az apja a fogságban született gyereknek
A DNS-vizsgálat bebizonyította, hogy Ariel Castro az apja annak a kislánynak, akit az egyik általa fogságban tartott nõ hozott világra Clevelandben - közölte pénteken az ohiói fõügyész.
"A törvényszéki szakértõk éjjel-nappal dolgoztak és megerõsítették: Castro az apja annak a kislánynak, akit az emberrablás egyik áldozata szült meg a fogságban" - jelentette ki Mike DeWine fõügyész.
DeWine elmondta, hogy Castro DNS-e nem egyezett meg egyetlen más, Ohio területén elkövetett bûncselekménnyel kapcsolatban vizsgált mintával sem, de a Szövetségi Nyomozó Iroda (FBI) még folytatja az ellenõrzést országos adatbázisában.